اشلون انطاك كَلبك تزعل اوياي
واذا تزعل وأزعلك بيش ارضيك ---
وأنا الخليت جرحي بملحك اينام
...
تحركَني وأكَلك حتى احس بيك ---
ياما عيوني طاحت كَبل الدموع
وأطيحن كلي مرات من الاكَيك ---
هسه اتريد تزعل و آني مذبوح
من كَربت منيتي وجيت اوصيك ---
اجيبن ياكَلب يتحمل اُوداع
واذا ماي احترك بيش آني اطفيك ---
منو كَال الدمع يزعل من العين
صح اِيطيح لكن صبر ينطيك ---
واذا شفت الزعل يهدم بالكَلوب
تره زعلك حبيبي وياي يبنيك ---
لأن طبعك حليم وتعرف الناس
وفرق بين اليضحكك واليبجيك ---
منقول